Norske myndigheter trykker på den røde knappen: – Lett å gå på limpinnen 
Norges hemmelige tjenester inviterer til en etterretnings-dugnad. Slik kan du bidra.  De hemmelige tjenestene har trykket på den store røde knappen. I en rapport som beskriver trusselbildet mot Norge, ruver en stor mørk bjørn og en like skummel drage. Underforstått: Russerne OG kineserne er på vei.  «Nå er det alvor», sa forsvarsminister Bjørn Arild Gram (Sp).  PST-sjef Beate Gangås fulgte opp: «Vi må alle være årvåkne.» Og ikke minst: Pass deg hvis du bruker Linkedin, Whatsapp, Telegram, e-post og SMS.  Så, ok. Før man sletter sitt sosiale digitale liv og flytter inn i kjelleren med ekstra vann og stormkjøkken, la oss høre nærmere med de samme kildene én gang til:  1. Er vanlige folk nå et mål for Kina og Russland? Ja. Det er nettopp dét som er den store forandringen fra i fjor: Enkeltpersoner, enkeltvirksomheter og privat næringsliv har fått større betydning for nasjonal sikkerhet enn tidligere. Det sier Gullik Gundersen, underdirektør ved Nasjonalt cybersikkerhetssenter i NSM. Men hvor «attraktiv» du er, handler om hvilken informasjon du har tilgang til. Eller hvilken informasjon du kan være en inngangsport til.  Det sier Atle Tangen. Han er avsnittsleder for kontraetterretningsavdelingen i PST og forklarer mer konkret hva han mener med det:  Oi, det gjelder jo ganske mange i Norge. Men hva er det de ser etter? 2. Hva er det de fremmede maktene er ute etter?  – Det kan være lett å gå på limpinnen, sier Tangen, som minner om at det er lurt å forstå hva de fremmede maktene er ute etter.  – Når det kommer til Russland, vet vi at de er ute etter informasjon fra særlig fire områder: – Men det trenger ikke å være slik at du har tilgang til store statshemmeligheter. Husk at de fremmede makters etterretning som regel er ute etter en liten puslespillbit, forklarer Tangen. Kjenner du målskiven på ryggen? Fortvil ikke.  3. Hva kan jeg gjøre? PST har råd til hvordan du kan beskytte deg og Norge. En slags etterretningsdugnad. om du vil. Her følger tre råd: 1. Kjenn dine verdier. Og da ikke hva nettbanken viser eller du som menneske, men hva du kan besitte av informasjon. Hvilken teknologi bruker virksomheten du jobber i?  – Når verdenssituasjonen nå er mer alvorlig, stiller det større krav til enkeltpersoner og virksomheter til å ha reflektert rundt sine egne verder.  2. Vær årvåken. Ser du en bil som står rart parkert? En person som stiller deg et underlig spørsmål på gaten? En mistenkelig e-post?  – Du må følge med på det som skjer rundt deg, med den kunnskapen om at det er stater som ikke vil oss vel, sier PST.  3. Meld ifra. For hvis du ser denne rare bilen eller har dette rare møtet: Varsle ditt lokale politi eller PST.  – Hvis du er i tvil, er du egentlig ikke i tvil. Bare meld ifra, det er vi utrolig takknemlige for. Kall det gjerne en dugnad, sier Tangen.  4. Så må jeg slette Facebook og Instagram da? Nei, det trenger du ikke, ifølge de hemmelige tjenestene. Men:  – Det siste året har vi sett eksempler på smigrende, og overbevisende, jobbtilbud via Linkedin, som egentlig er fordekte operasjoner, sier Gulliksen i NSM.  Jobbtilbudet var egentlig en måte å få personen til å laste ned skjult programvare som kunne ødelegge systemene på vedkommendes jobb.  NSM kommer også med følgende råd: 5. Og hva med passordene mine? Har du et passord som du bruker flere steder? Eller kanskje du har passordene lagret i et notat på mobilen din?  Da har NSM dårligere nyheter.  – Passord eller sensitive opplysninger bør ikke lagres ukryptert på ulike enheter, som for eksempel i et notat. Privat kan du lage en passordliste med penn og papir, men beskytt dokumentet som et verdipapir, oppfordrer Gundersen.
Norges hemmelige tjenester advarer mot en økende trussel fra fremmede makter som Russland og Kina.  Enkeltpersoner, enkeltbedrifter og privatsektoren spiller en større rolle i nasjonal sikkerhet enn tidligere.  Alle kan bidra til å beskytte seg selv og Norge ved å være oppmerksom på verdifull informasjon, være årvåken på mistenkelig aktivitet, og melde fra til politiet.